כלבלב יוצא דופן תועד במיזורי ארה"ב עם זנב, לא תאמינו, על המצח שלו. הגור ששמו נורוואל וכבר מכונה בפי רבים "חד קרן", אותר בשבוע שעבר על ידי ארגון להצלת כלבים משוטט ברחוב עם כוויות קור על כפות רגליו. הזנב שעל מצחו של נורווול, בשונה מהזנב המקובל לכלבים מסוגו הוא קצר ועבה. לגור המיוחד יש גם זנב רגיל, אך אחד נוסף על מצחו - שאותו הוא מקשקש ומזיז. עשרות בקשות לאמץ אותו בינתיים נדחו ובינתיים הוא הפך לכוכב ברשת.
בארגון ההצלה שאיתר את הכלבלב ומתמחה בטיפול בכלבים עזובים, מסבירים כי "הכלב בריא לחלוטין כמו כל כלבלב אחר". בצילומי רנטגן שנעשו לו נמצא כי "הזנב שעל המצח אינו מחובר לשום דבר מהצד השני. אין לזנב שום שימוש עבור הכלב, ממה שאנו יודעים, אבל הוא גם אינו גורם לו לשום כאב או סבל ולכן אין סיבה רפואית להסירו", מספרים בארגון ההצלה.
עברו של הכלב המיוחד לא ידוע, אך מספרים שהוא אותר באיזור כפרי של מיזורי והוא אוהב לשחק ולהשתטות. כעת יש לו אלפי מעריצים ברשת, אחרי שהזנב הלא שגרתי שלו הפך אותו לכוכב. האנשים מארגון ההצלה שמחזיקים בו כעת מספרים כי הסרטון של נורוואל שפורסם ברשת זכה לתשומה לב אדירה - זה היה "משוגע", סיפרו. בארגון הבהירו כי נורוואל "עדיין לא לאימוץ", אך הדבר לא מנע מעשרות אנשים לשלוח בקשות לאמץ את הכלכלב יוצא הדופן.
"נורוואל יימסר לאימוץ ברגע שיגדל ויעבור טיפולים רפואיים מתאימים כמו חיסונים שונים. אנו רוצים לפקח עוד קצת על "הקרן" שעל מצחו, כדי לוודא שהיא לא תמשיך לצמוח או תהווה בעיה עבורו", הדגישו בארגון.